ԱՐԹԻԿԻ ՔԱՂԱՔԱՊԵՏԻ ՀԱՇՎԵՏՎՈՒԹՅՈՒՆԸ

2013Թ. ԱՇԽԱՏԱՆՔՆԵՐԻ ՄԱՍԻՆ

2013թ-ի աշխատանքային տարին տեղական ինքնակառավարման մարմինների համար բարդ և հետաքրքիր տարի էր:

Քաղաքապետի պաշտոնն ստանձնելուց անմիջապես հետո` անհրաժեշտ համարեցի իրականացնել Արթիկ քաղաքի խնդիրների համապարփակ գույքագրում, իրավիճակի վերլուծություն և առաջնահերթությունների սահմանում: Ակռա խնդիրները դասակարգվեցին ըստ դրանց լուծման հրատապության, ըստ ռեսուրսատարության և ըստ նշված գործոնների համադրելիության:

Տարիների ընթացքում քաղաքում կուտակվել են բազմաթիվ խնդիրներ, որոնք վերաբերում են ինչպես քաղաքի բոլոր բնակիչներին, այնպես էլ առանձին քաղաքացիներին կամ քաղաքացիների խմբերին:

Կարևոր եմ համարում նշել, որ ոչ մի խնդիր իմ կողմից չի շրջանցվում, և ամեն դեպքում փնտրվում են ելքեր:

Ցանկացած խնդրի լուծման համար պահանջվում են`

1-ինը` տվյալ խնդրի արժեքին համաչափ ֆինանսական միջոցներ,

2-րդը` խնդրի լուծման առավել ռացիոնալ կազմակերպում,

3-րդը` խնդրի լուծման համար պահանջվող ժամանակ:

Հաշվետվության մեջ մանրամասն անդրադարձ է կատարված նշված գործոններին և թվարկված են 2013թ-ի ընթացքում իրականացված աշխատանքները:

Համայնքային նշանակության գործառույթների իրականացման համար անհրաժեշտ է տիրապետել համապատասխան ֆինանսական միջոցների: Այդ միջոցներն ամփոփվում են համայնքային բյուջեում:

2013թ-ին Արթիկի համայնքային բյուջեի ընդհանուր եկամուտները կազմել են 350016.6 հազ.ՀՀ դրամ, որից 100156.0 հազ.ՀՀ դրամ` սեփական եկամուտներ: Նախորդ տարվա համեմատ 2013թ-ին ապահովվել է համայնքային բյուջեի սեփական եկամուտների աճ` 12408.1 հազ.ՀՀ դրամով:

**ԸՆԴԱՄԵՆԸ ԵԿԱՄՈՒՏՆԵՐ`**

**350016.6` 98.1%**

ՊԱՏՎԻՐԱԿՎԱԾ ԼԻԱԶՈՐՈՒԹՅՈՒՆՆԵՐԻ ՀԱՄԱՐ ՀԱՏԿԱՑՎԱԾ ՄԻՋՈՑՆԵՐ`

2663.6` 100.3%

Այս առաջընթացը հնարավոր է դարձել ապահովել աշխատանքի մի շարք կազմակերպչական բարեփոխումների շնորհիվ:

Նախ` լրջագույն միջոցներ են ձեռնարկվել համայքային բյուջեի եկամուտների հավաքագրման ուղղությամբ: Մասնավորապես` բացահայտվել են եկամտի հնարավոր աղբյուրները, հավաքագրվել և հավաքագրվում են նախորդ տարիների բաց թողնված եկամուտները: Հետո` վերանայվել են առանձին ծախսային հոդվածների ծավալների նպատակահարմարությունը, ինչի արդյունքում կատարվել են խնայողություններ կամ ֆինանսներնն ուղղվել են ծախսերի իրականացման համար: Ինչպես նաև` ժամանակին բացահայտվել են ֆինանսների ոչ նպատակային օգտագործման դեպքեր:

Եկամուտների աճը պայմանավորված է նաև հարկային բազայի ընդլայնման հետ

Արդյունքում` նախորդ տարվա համեմատ 2013թ-ին սեփական եկամուտների գծով ապահովվել է հարկային եկամուտների աճ`4498.6 հազ. ՀՀ դրամով, տուրքերի աճ` 1912.3 հազ. ՀՀ դրամով:

ՀՈՂԵՐԻ ՎԱՐՁԱԿԱԼՈՒԹՅԱՆ

ԵՎ ՕԳՏԱԳՈՐԾՄԱՆ ՎԱՐՁԱՎՃԱՐՆԵՐ`

 7269,2` 70.6 %

ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՀԱՄԱՐ ԿԻՐԱՌԱԾ ՊԱՏԺԱՄԻՋՈՑՆԵՐԻՑ ԵԿԱՄՈՒՏՆԵՐ` 212` 42.4 %

**ՀԱՐԿԱՅԻՆ ԵԿԱՄՈՒՏՆԵՐ**

**ՈՉ ՀԱՐԿԱՅԻՆ ԵԿԱՄՈՒՏՆԵՐ**

**ՏՈՒՐՔԵՐ**

ԳՈՒՅՔԻ ՎԱՐՁԱԿԱԼՈՒԹՅԱՆ

ՎԱՐՁԱՎՃԱՐՆԵՐ`

 307` 234.9 %

|  |
| --- |
| **Ս»÷³Ï³Ý »Ï³ÙáõïÝ»ñի 2012-2013թթ. համեմատականը** |
|  | **Ս»÷³Ï³Ý »Ï³ÙáõïÝ»ñի տեսակը** | **2012թ.**հազ.ՀՀ դրամ | **2013թ.**հազ.ՀՀ դրամ |
| **1** | **Ð³ñÏ³ÛÇÝ »Ï³ÙáõïÝ»ñ`**  | 36897.9 | 41396.5 |
| 1.1 | ÐáÕÇ Ñ³ñÏ | 3571.3 | 3507.8 |
| 1.2 | ¶áõÛù³Ñ³ñÏ | 33326.6 | 37888.7 |
| **2** | **îáõñù»ñ`**  | 16199.2 | 18111.5 |
| 2.1 | ä»ï³Ï³Ý ïáõñù | 6380.1 | 6334.7 |
| 2.2 | î»Õ³Ï³Ý ïáõñù | 9819.1 | 11776.8 |
| **3** | **àã Ñ³ñÏ³ÛÇÝ »Ï³ÙáõïÝ»ñ`** | 40653.8 | 40651.0 |
| 3.1 | Ð³Ù³ÛÝùÇ ë»÷³Ï³ÝáõÃÛáõÝ Ñ³Ù³ñíáÕ å³Ñáõëï³ÛÇÝ ÑáÕ»ñÇ í³ñÓ³Ï³ÉáõÃÛ³Ý ¨ û·ï³·áñÍÙ³Ý ¹ÇÙ³ó ·³ÝÓíáÕ í³ñÓ³í×³ñÝ»ñ | 3243.6 | 7269.2 |
| 3.2 | ì³ñã³Ï³Ý Çñ³í³Ë³ËïáõÙÝ»ñÇ Ñ³Ù³ñ ÏÇñ³éí³Í å³ïÅ³ÙÇçáóÝ»ñÇó »Ï³ÙáõïÝ»ñ | 308.5 | 212.0 |
| 3.3 | îÆØ-»ñÇ ¨ »ÝÃ³Ï³ µÛáõç»ï³ÛÇÝ ÑÇÙÝ³ñÏÝ»ñÇÑ³ßí»ÏßÇéÝ»ñáõÙ Ñ³ßí³éíáÕ ·áõÛùÇ í³ñÓ³Ï³ÉáõÃÛáõÝÇó »Ï³ÙáõïÝ»ñ | 190.8 | 307.0 |
| 3.4 | î»Õ³Ï³Ý í×³ñÝ»ñ | 9410.5 | 11215.0 |
| 3.5 | ²ÛÉ áã Ñ³ñÏ³ÛÇÝ »Ï³ÙáõïÝ»ñ | 27500.4 | 27429.8 |
| **ÀÝ¹³Ù»ÝÁ ë»÷³Ï³Ý »Ï³ÙáõïÝ»ñ** | **93750.9** | **106159.0** |

2014թ-ին նույնպես կանխատեսվում է սեփական եկամուտների աճ` ինչպե´ս եկամտի նոր աղբյուրների բացահատման, այնպե´ս էլ հարկային բազաների ճշգրտման և եկատումների հաշվառման ու հավաքագրման արդեն իսկ բարեփոխված մեխանիզմների գործարկման շնորհիվ:

Համայնքային բյուջեի եկամուտները ծախսվել են համայնքային նշանակության գործառույթների իրականացման համար`հետևյալ խմբավորմամբ`

* համայնքային հիմնարկների պահպանության ամենամյա պարտադիր ծախսեր,
* քաղաքային տնտեսության ծառայությունների իրականացման պարտադիր ծախսեր,
* քաղաքային նշանակության աշխատանքներ`
* 2012թ-ից անավարտ մնացած աշխատանքների եզրափակում,
* քաղաքային նշանակության նոր աշխատանքների իրականացում,
* արտակարգ իրավիճակում հրատապ միջամտություն պահանջող խնդիրների լուծում:

Ամենամյա պարտադիր ծախսերի կատարումից հետո մնացած գումարով, որը կազմում է համայնքային բյուջեի ընդամենը 12.9%-ը, անհրաժեշտ է կատարել քաղաքային նշանակության մնացած բոլոր աշխատանքները:

ՔԱՂԱՔԱՅԻՆ

ՆՇԱՆԱԿՈՒԹՅԱՆ ԱՇԽԱՏԱՆՔՆԵՐ` 9$\%$

***Համայնքային հիմնարկների պահպանության պարտադիր ծախսեր***

Այս ծախսերն ամենամյա և պարտադիր կատարվող ծախսեր են, որոնց նպատակով 2013թ-ի համայնքային բյուջեից հատկացվել է **305068018 ՀՀ դրամ**` համայնքային բյուջեի **87.1** **%-**ը:

1-ին հերթին կատարվող ամենամյա պարտադիր ծախսերից են համայնքային ոչ առևտրային կազմակերպությունների, Արթիկի ՔԿԱԳ տարածքային բաժնի և Արթիկի քաղաքապետարանի պահպանության ծախսերը, որոնք կազմել են **273414138 ՀՀ դրամ**` համայնքային բյուջեի **78.1** **%-**ը:

|  |  |
| --- | --- |
| **Հիմնարկ** | **Փաստացի ծախսը** (հազ.ՀՀ դրամ) |
| Արթիկի ՔԿԱԳ տարածքային բաժին | 2654340,00 |
| Արթիկի թիվ 1 նախադպրոցական հիմնարկ | 13185800,00 |
| Արթիկի թիվ 2 նախադպրոցական հիմնարկ | 21339232,00 |
| Արթիկի թիվ 3 նախադպրոցական հիմնարկ | 21823091,00 |
| Արթիկի թիվ 4 նախադպրոցական հիմնարկ | 17661196,00 |
| Արթիկի երաժշտական դպրոց | 22966117,00 |
| Արթիկի գեղարվեստի դպրոց | 5539926,00 |
| Արթիկի արտադպրոցական կենտրոն | 14432206,00 |
| Արթիկի գրադարան | 12140286,00 |
| Արթիկի մշակույթի տուն | 14147164,00 |
| Արթիկի Վ.Սամուելյանի անվան մշակույթի տուն | 9590215,00 |
| Արթիկի մարզահամալիր | 14570402,00 |
| Արթիկի մարզադպրոց | 15806749,00 |
| Արթիկի ֆուտբոլի դպրոց | 9525174,00 |
| Արթիկ համայնքի ղեկավարի աշխատակազմ | 78032240,00 |
| **ԸՆԴԱՄԵՆԸ `** | **273414138,00** |

2012թ-ի համեմատ ավելացվել է բոլոր համայնքային հիմնարկների ֆինանսավորումը: Ֆինանսավորման ավելացման զուգահեռ վերանայվել է առանձին ծախսատեսակների ծավալների նպատակահարմարությունը և արդյունքում դրանք կրճատվել են` խնայած գումարներն ուղղելով նույն հիմնարկի այլ ծախսատեսակի ավելացմանը:

Արդյունավետ կազմակերպչական միջոցառումների իրականացման արդյունքում` 2013թ-ի ընթացքում հնարավոր է դարձել կատարել 2 մլն-ից ավել ՀՀ դրամ խնայողություններ նախակրթարաններում: Այս գումարները տնօրինվում էին ոչ նպատակային` նախակրթարանների կողմից սխալ տնտեսվարման արդյունքում:

 2013թ-ին հավաքագրվել է նախորդ տարիներից տեղական հարկերի և հողի վարձակալական վճարների գծով թերհավաքագրված 4**115706 ՀՀ դրամ:**

***Քաղաքային տնտեսության ծառայությունների իրականացման պարտադիր ծախսեր***

1-ին հերթին կատարվող ամենամյա պարտադիր ծախսերից են փողոցների լուսավորության, աղբահանության և սանիտարական մաքրման ծախսերը, որոնք կազմել են **31653880 ՀՀ դրամ**` համայնքային բյուջեի **9** **%-**ը:

**Աղբահանության և սանիտարական մաքրման** **աշխատանքներ**`

2013թ-ի ընթացքում կատարվել է քաղաքի փողոցների **3474 մ2**տարածքի սանիտարական մաքրում, հավաքվել և տեղափոխվել է շուրջ **285.3 տոննա** աղբ, քաղաքի փողոցներում տեղադրված աղբամաններից բարձվել և տեղափոխվել **13359 մ3** աղբ: (Աղբահանության ծառայությանարժեքը` **13066273** ՀՀ **դրամ,** սանիտարական մաքրման ծառայության արժեքը` **9546664 ՀՀ դրամ**)

**Արտաքին լուսավորության ցանցերի վերանորոգման և վերականգնման աշխատանքներ**`

* Քաղաքի Անկախության, Աբովյան, Բաղրամյան, Գորկու, Գր.Նարեկացի, Ղարիբջանյան, Ս.Դավիթ, Շահումյան և Շինարարների փողոցներում, Մանթաշյան խճուղիում, Ազատության հրապարակում, Լմբատ-1, -2, -3 թաղամասերում իրականացվել են արտաքին լուսավորության ցանցերի սպասարկման և ընթացիկ նորոգման աշխատանքներ: Տեղադրվել է 215 էլ.լամպ, 67 փոխանցող սարք, 14 կախովի լուսատու, 6 կախովի փական էլ.խեցերի համար, 20 պատրոն, անցկացվել է 770 գծմ էլ.հաղորդալար:
* Քաղաքի արտաքին լուսավորության ցանցերի ընթացիկ վերանորոգումից բացի` կատարվել են նաև ցանցի վերականգնման աշխատանքներ:

Քաղաքի Բաղրամյան փողոցում (Աբովյան-Բաղրամյան խաչմերուկից մինչև Բաղրամյան-Չարենց խաչմերուկ) տեղադրվել է 7 հենասյուն և անցկացվել է արտաքին լուսավորության նոր ցանց:

Քաղաքի Չարենցի փողոցում (Բաղրամյան-Չարենց խաչմերուկից մինչև Չարենց-Անկախության խաչմերուկ) տեղադրվել է 4 հենասյուն և անցկացվել է արտաքին լուսավորության նոր ցանց:

Լուսավորության ցանցում շահագործվում են խնայողական էլ.լամպեր:

 Ամենամյա պարտադիր ծախսերից հետո համայնքային բյուջեում մնում է **44948582 ՀՀ դրամ`** համայնքային բյուջեի **12.8** **%**: Սա այն միջոցներն են, որոնցով անհրաժեշտ է կատարել համայնքային նշանակության մնացած բոլոր աշխատանքները` ճանապարհների վերանորոգում, բազմաբնակարան շենքերի վերանորոգում, հեղեղատարների մաքրում, համաքաղաքային միջոցառումների կազմակերպում և այլն:

 Համայնքային բյուջեում մնացած միջոցներն ուղղվել են հետևյալ նպատակների` **2012թ-ից** **անավարտ մնացած աշխատանքների եզրափակմանը,** **քաղաքային նշանակության նոր աշխատանքների իրականացմանը** և **արտակարգ իրավիճակում հրատապ միջամտություն պահանջող խնդիրների լուծմանը**:

***Անավարտ ծրագրերի եզրափակում***

2013թ-ին ավարտին հասցվեցին այն աշխատանքները, որոնք նախորդիվ սկսվել էին, սակայն կիսավարտ էին թողնվել:

* 2012թ-ին Շահումյան, Բաղրամյան, Ղարիբջանյան և Անկախության փողոցներում իրականացվել էին ճանապարհային վերանորոգման աշխատանքներ, որոնք 2013թ-ին ամբողջությամբ ավարտված չէին. փողոցի և մայթի միջև սիզամարգերի համար նախատեսնված հատվածը մնացել էր փոսերի տեսքով: Անհրաժեշտ էր կատարել բուսահողով լցման և հարթեցման աշխատանքներ: Նշված փողոցների սիզամարգերի ընդհանուր երկարությունը կազմում է մոտ 2 կմ: 4000մ2 սիզամարգերի համար բերվել է 926.6 տոննա, այսինք` 50 բեռնատար ավտոմեքենա բուսահող: (Աշխատանքների արժեքը` **975.8 հազ. դրամ**)
* 2013թ-ին քաղաքում իրականացված փողոցների սալապատման գրեթե բոլոր աշխատանքները կիսավարտ թողնված ծրագրերի ավարտման աշխատանքներ են եղել, որոնց ընդհանուր արժեքը կազմում է **9802.0 հազ.դրամ**: Սալապատվել են տուֆ քարով և բերվել են ավարտուն տեսքի քաղաքի Մռավյան և Ս.Դավիթ փողոցները, Թումանյան և Շահումայն փողոցների խաչմերուկը:

 Մռավյան փողոցի վիճակը բնակչության համար տարիներ շարունակ անհարմարավետություններ էր առաջացնում: Իրականացվել են Մռավյան փողոցի 110մ2 հատվածի սալապատման աշխատանքներ: Ջրատարի արդիականացման աշխատանքների հետևանքով` Մռավյան փողոցը գտնվում էր միակողմանի քանդված վիճակում: Փողոցի ներքևի հատվածում գոյացել էին հողաթմբեր, որոնք խիստ դժվարացնում էին երթևեկությունը: Ճանապարհի այս հատվածում իրականացվել են 28մ2 տարածքի սալապատման աշխատանքներ և այժմ փողոցը պիտանի է նորմալ երկկողմանի երթևեկության համար:

 Ջրատարի արդիականացման աշխատանքների հետևանքով` Ս.Դավիթ փողոցը շուրջ 4 տարի գտնվում էր միակողմանի քանդված վիճակում և աներթևեկելի էր: Ս.Դավիթ փողոցում իրականացվել են 700մ2 հատվածի սալապատման աշխատանքներ: Այժմ փողոցը եկել է պատշաճ տեսքի, վերականգնվել է նորմալ երթևեկությունը:

 Թումանյան և Շահումայն փողոցների խաչմերուկում իրականացվել են 40մ2 հատվածի սալապատման աշխատանքներ: Թումանյան փողոցի սալապատումն ամբողջությամբ ավարտված չէր, և տարիներ շարունակ անձրևաջրերը հատվող Շահումայն փողոց էին դուրս բերում բնահող և քար: Ավտոմեքենաների երթևեկության հետևանքով խաչմերուկի հատվածում վնասվում էր նաև Շահումայն փողոցը: Թումանյան փողոցը սալապատվեց, ամբողջացավ և միացավ մայրուղուն:

 Տուֆաբլոկների փողոցի սկզբնամասի 240մ երկարությամբ հատվածը և գերեզմանատուն տանող շրջադարձի 50 մետր երկարությամբ հատվածը սալապատված չէին: Իրականացված սալապատման աշխատանքներից հետո` փողոցն ամբողջացավ: Նախկինում շրջադարձի հատվածը հողային էր, ուներ նստվածք, որի հետևանքով առաջանում էին արձրևաջրերի կուտակոմներ: Վերանորոգվեցին նաև ճանապարհի արդեն վնսված հատվածները:

*Հ****ամայնքային նշանակության խնդիրների լուծման նպատակային ծախսեր***

**Ճանապարհների վերանորոգման աշխատանքներ**`

* Քաղաքի Չարենցի (21մ2), Շիրակացի (53մ2), Բաղրամյան (79+110մ2), Աբովյան (14մ2), Տոնականյան (155մ2), Անկախության (50մ2) փողոցներում և Ազատության հրապարակում (60+85մ2) իրականացվել են ասֆալտբետոնյա ծածկույթի փոսային նորոգման աշխատանքներ: (Աշխատանքների ընդհանուր արժեքը` **7344.0 հազ.դրամ** ` 2851.0 + 4493.0)
* Տուֆ քարով սալապատման աշխատանքներ են իրականացվել քաղաքի Տուֆագործների փողոցում: Սալապատվեց **փողոցի 500մ-ից** ավելի հատված, որից **170մ2** հատվածը` համայնքային բյուջեի միջոցներով: Փողոցը վերանորոգվեց` շնորհիվ թաղի բնակիչների հոգացավության: Այստեղ փողոցաշինական աշխատանքների համար քաղաքապետարանը հատկացրեց **800 հազ.դրամ, 200 հազ.դրամ** տրամադրեց ԱԺ պատգամավոր Մ.Պետոյանը, ևիրենց փողոցի վերանորոգման համար **600 հազ.դրամ**  հավաքեցին թաղի բնակիչները: Եվ սա սկզբունք է, որը հաջողությամբ կիրառվում է բոլոր աշխատանքներում, այն է` քաղաքային իշխանություններն արձագանքում են այն բնակիչների բարձրացրած խնդիրներին, ովքեր հանդես են գալիս նախաձեռնողականությամբ և հոգացավ են իրենց շենքի, բակի, փողոցի նկատմամբ: Փողոցաշինական աշխատանքներն այստեղ շարուկվելու են նաև հաջորդ տարի:
* Քաղաքի հանգստի գոտի տանող ճանապարհի 2 կմ երկարությամբ հատվածում իրականացվել են 450մ2 տարածքի` աղացած ասֆալտ-բետոնով նորոգման աշխատանքներ: (Աշխատանքների արժեքը` **632.1 հազ.դրամ**) Աշծատանքների իրական ֆինանսական արժեքն անհամեմատ մեծ կարող էր լինել. Այն նվազել է կազմակերպչական միջոցառումների արդյունքում:
* Քաղաքի Գ.Նժդեհ փողոցի 400 մետր երկարությամբ հատվածում իրականացվել են 350մ2 տարածքի ավազակոպճային խառնուրդով նորոգման աշխատանքներ: Շահումայն (Գայի փողոցից մինչև Բաղրամյան փողոց ընկած հատված) փողոցի 900 մետր երկարությամբ հատվածը հարթեցվել է և 255մ2 տարածք նորոգվել է ավազակոպճային խառնուրդով: (Աշխատանքների ընդհանուր արժեքը**` 342.2 հազ.դրամ**)
* Քաղաքի Չարենց և Անկախության փողոցների խաչմերուկում իրականացվել են ջրահեռացման ցանցի անցկացման աշխատանքներ: Խաչմերուկի 16 մետր երկարությամբ հատվածում հանվել է ասվալտբետոնյա ծածկույթը, տեղադրվել է խոշոր տրամագծի ջրահեռացման խողովակ, որից հետո ասվալտբետոնյա ծածկույթը վերականգնվել է: Այս աշխատանքների արդյունքում քաղաքի ամենաբանուկ խաչմերուկներից մեկում ապահովվեց նորմալ ջրահեռացում: (Աշխատանքների արժեքը**` 1149.0 հազ.դրամ**)

**Շրջակա միջավայրի աղտոտման դեմ պայքարին ուղղված աշխատանքներ**`

* Քաղաքի տարածքով հոսում են Գոմշաձոր և Մովրովի գետակները, որոնց մեջ են լցվում համայնքի կոմունալ-կենցաղային կեղտաջրերը: Գարնանային ձնհալի ժամանակ գետակները ջրառատանում են և ջրածածկ են անում առափնյա գյողատնտեսական հողերը` դարձնելով դրանք մշակման համար ոչ պիտանի: Խնդիրը վերաբերում էր 18 հողօգտագործողների, 15-20 հա 2-րդ կարգի գյուղատնտեսական նշանակության հողի: Գետակի որոշակի հատվածի երկարությամբ հողերը չէին մշակում` պայմանավորված գետակի հորդացման վտանգով: Նախորդ տարիներին գետակի հունի շեղման և հորդացման հետևանքով արդեն իսկ ջրածածկ էր եղել և վնասվել էր 4-5 հա գյուղատնտեսական նշանակության հող: Հատկապես մեր քաղաքի սակավահողության պայմաններում` գյուղ.նշանակության հողի փչանալը հանդուրժելը հանցավոր անգործություն է: 2013թ-ին` գարնանային առաջին հորդացմանն ընդառաջ` Մովրովի գետակի և հեղեղատարի առանձին հատվածներում իրականացվել են կուտակված բնահողից և կենցաղային աղբից մաքրման աշխատանքներ: Բնահողից մաքրվել է գետակի 1 կմ երկարությամբ հատվածը: Իրականացվել են 3850մ3 ծավալով հողային աշխատանքներ: Գետակի հունը լայնացվել է, ափերը բարձրացվել են: Այս աշխատանքների շնորհիվ գետակի ջուրն այժմ նորմալ հոսում է, և գյուղատնտեսական հողերին այլևս վտանգ չի սպառնում: Այս տարի այդ հողատարածքներից ստացվել 40 ցենտներ բերք: (Աշխատանքների արժեքը` **941.4 հազ.դրամ**)
* Քաղաքի տարբեր հատվածներում առկա էին աղբի կուտակումներ: Դա բնահող էր, շինարարական աղբ էր, անբարեխիղճ քաղաքացիների կողմից սահմանված վայրերից դուրս կատարված կենցաղային աղբանետումներն էին, որոնց հեռացումը չի մտնում քաղաքում ամենօրյա աղբահանությամբ և սանիտարական մաքրմամբ զբաղվող օպերատորի պարտականությունների մեջ: Քաղաքից դուրս է բերվել 1350մ3 աղբ, այսինքն` սա կազմում է աղբով բարձված բեռնատար մեքենաների 80-ից ավելի է երթ: Այս հսկայական ծավալի աղբը հավաքվել է գերեզմանատուն տանող ճանապարհից, գերեզմանատան տարածքից, Բարեկամության և Գագարինի անվան զբոսայգիների տարածքից, «Լենինի արձանի» կոչվող թաղամասի տարածքից, նախկին զինվորական թաղամասի տարածքից, Ստեկլոմաշ թաղամասի առանձին բակերի տարածքներից, Լմբատավանք տանող ճանապարհի կամուրջի տակից, հեղեղատարերի միջից, տեխնիկումի, ուսումնարանի, շուկայի և հացահատիկի մթերման նախկին բազայի հետնամասերից: Նշված տարածքների մեծ մասում աղբը կուտակվել էր տարիներ շարունակ: Աղբի հավաքման և տեղափոխման այս աշխատանքները կատարվել ամենօրյա ազբահանության աշխատանքներից բացի: Շինարարական աղբից և անօրինական աղբանետումներից քաղաքի մաքրման աշխատանքների ընդհանուր արժեքը կազմել է **831.0 հազ.դրամ:**

Ձեռք են բերվել նոր աղբարկղեր և ավելացվել են քաղաքի առանձին հատվածներում կամ տեղադրվել են խոտանվածների փոխորեն: (Աղբարկղերի ընդհանուր արժեքը` **451 հազ.դրամ)**

**Բարեկարգման և կանաչապատման աշխատանքներ**`

* Քաղաքի Բարեկամության այգու 1000մ2 տարածքում տնկվել է մրգատու ծառերի 140 տնկի և դրանք մոտ 80%-ով ամրացել և պահպանվել են, ինչը հետևողական աշխատանքի արդյունք է: Տնկիները պարբերաբար ջրվել են և խնամվել:
* Քաղաքի առանձին փողոցներում և բազմաբնակարան շենքերի բակերում կատարվել են ծառերի էտման աշխատանքներ: (Աշխատանքների արժեքը` **266.0 հազ.դրամ** )
* Քաղաքի առանձին հատվածներում կատարվել են սիզամարգերի հնձման աշխատանքներ:

**Բազմաբնակարան շենքերի վերանորոգման** **աշխատանքներ`**

Քաղաքի Աբովյան 9, Տոնականյան 26, Ս.Դավիթ 21, բազմաբնակարան շենքերում վերանորոգվել են տանիքների վնասված հատվածները, Աբովյան 7 շենքում իրականացվել են մուտքերի վերանորոգման աշխատանքներ: Վերանորոգման աշխատանքները կատարվել են համաֆինանսավորման միջոցով: Քաղաքապետարանը «Լմբատ» և «Մուշ» համատիրություններից յուրաքանչյուրին տրամադրել է **100-հազարական դրամ**: Մնացած գումարը ավելացրել են համատիրությունները` հավաքելով բնակիչներից: Այստեղ ևս գործեց նույն սկզբունքը, համաձայն որի` քաղաքային իշխանություններն արձագանքում է այն բնակիչների բարձրացրած խնդիրներին, ովքեր հանդես են գալիս նախաձեռնողականությամբ և հոգացավ են իրենց շենքի, բակի, փողոցի նկատմամբ:

* Տոնականյան 26 շենքի մուտքերից մեկի ուղղությամբ անձրևատար խողովակը բացակայում էր, ինչի հետևանքով անձրևաջրերը վերևից խոսում էին շենքի **5 բնակարանի** պատշգամբերի պատերով: Այստեղ տեղադրվեց անհրաժեշտ խողովակաշարը:
* Աբովյան 9 շենքի տանիքը վերանորոգված էր տետական ծրագրի շրջանակում, սակայն մնացել էր անձրևաջրի հին խողովակաշարի հատված, ինչի հետևանքով անձրևաջուրը հոսում էր շենքի պատով և լցվում էր **5 ընտանիքի** բատշգամբ: Այստեղ կատարվեց խողովակաշարի ապամոնտաժում:
* Ս.Դավիթ 21 շենքի երկլանջ տանիքի միջին հատվածում վնասվել էր մոտ **9մ2** ազբոշիֆեր: Խնդիրը վերաբերում էր **4 բնակարանի**: Այստեղ իրականացվեց կտուրի հատվածի վերանորոգում:
* Աբովյան 7 շենքում կատարվել են մուտքերի վերանորոգման աշխատանքներ:

2013թ-ին այլ բազմաբնակարան շենքերում նույնպես իրականացվել են վերանորոգման աշխատանքներ`հրատապ լուծում պահանջող աշխատանքների շրջանակում:

**Տրանսպորտ**

2013թ-ին քաղաքում գործել է ներքաղաքային մեկ երթուղային մեքենա: Հաշվի առնելով, որ տրանսպորտից ամենօրյա օգտվողներ են ուսուցիչները և աշակերտությունը և ցանկանալով մեղմել ֆինանսական բեռը` քաղաքապետարանը փոխհատուցում է կազմակերպությանը սոցիալական առանձին խմբի անվճար երթևկության համար: Այս նպատակով քաղաքային բյուջեից հատկավել է **873.0 հազ.ՀՀ դրամ**:

Պարտվիրվել է համայնքի ճանապարհային երթևեկության կազմակերպման սխեման, որին համապատասխան կիրականացվեն անվտանգ երթևեկության կազմակերպման համար անհրաժեշտ միջոցառումներ` ճանապարհային երթևեկության նշանների տեղակայում, գծանշումների կատարում:

**Քաղաքի փողոցների երթևեկելի մասերի ձնահեռացման և հակասառցակալման աշխատանքներ`**

Ձյան տեղումների սեղոնին 2013թ-ի ընթացքում քաղաքի փողոցների **96.7 կմ**տարածքում իրականացվել են ձնահեռացման աշխատանքներ:

***Հրատապ լուծում պահանջող աշխատանքներ***

2013թ-ին առաջացան արտակարգ իրավիճակներ, որոնք պահանջում էին հրատապ միջամտություն: Այս արտակարգ իրավիճակները տասնյակ տարիների ընթացքում կուտակված խնդիրների հետևանք են, որոնց հիմնովին լուծման համար պահանջվում են հսկայական կապիտալ ներդրումներ:

Հետխորհրդային ժամանակաշրջանում բազմաբնակարան շենքերի հիմնանորոգման ծրագրեր չեն իրականացվել, չեն իրականացվել նաև շենքերի պահպանության և պրոֆիլակտիկ նորոգման աշխատանքներ, ինչի հետևանքով կուտակվել են մի շարք խնդիրներ: Քաղաքի առանձին բազմաբնակարան շենքերում առկա է տանիքների, պատերի և շքամուտքերի փլուզման վտանգը: Երկու տարի առաջ Արթիկում պետական միջոցներով վերանորոգվել են մի շարք բազմաբնակարան շենքերի տանիքներ: Այս ծավալի աշխատանքներ հնարավոր է եղել իրականացնել միայն պետական ծրագրերի շրջանակում:

Քաղաքի բյուջեի շատ սուղ միջոցներով անգամ իրականացվել են հրատապ լուծում պահանջող աշխատանքներ`

* Մասնավորապես` Տոնականյան 23 բազմաբնակարան շենքի տանիքի վթարավտանգ վիճակը հասունացել էր տարիների ընթացքում չվերանորոգվելու, ինչպես նաև շենքի առանձին բնակիչների անբարեխիղճ վերաբերմունքի արդյունքում: Տանիքի ծածկույթը որոշ հատվածներում բացակայում էր, ծպեղնաոտքերը կա´մ բացակայում էին, կա´մ փտած վիճակում էին, որի հետևանքով տանիքի միջնամասը մոտ 200 մ2 չափով փլվել էր: Փլուզման հետևանքով խարխլվել էր տանիքի ողջ կառուցվածքը և մասնագետների եզրակացությամբ` նույնպես ենթակա էր փլուզման` առաջին իսկ առատ տեղումների դեպքում: Տանիքի փլուզման հետևանքով խարխլվել էին նաև շենքի արևելյան և արևմտյան երկայնական պատերի շարվածքի վերին շարքերը` հետագայում սպառնալով խարխլել ամբողջ կրող պատը: Խնդիրը վերաբերում էր շենքի բոլոր բնակիչներին: Քանի որ շենքի վիճակն օրըստօրե վատթարանում էր, և իրական սպառնալիք էր դառնում շենքի բնակիչների կյանքի և առողջության համար, ապա առավել ճիշտ համարվեց հրատապ լուծում տալ խնդրին: Իրականացվեցին Տոնականյան 23 բազմաբնակարան շենքի տանիքի փլուզված հատվածի ամրացման և հետագայում նաև ամբողջ տանիքի կապիտալ վերանորոգման աշխատանքներ: (Աշխատանքների արժեքը` 20409.7 հազ.դրամ, որից 7.9 հազ.դրամը` պետական սուբվենցիա:)
* Տոնականյան 3 բազմաբնակարան շենքի 1-ին և 2-րդ հարկերի պատի սրբատաշ շարվածքը պոկվել և առանձնացել էր պատից: Անձրևաջուրը և ձյունը տևական ժամանակ լցվել են առաջացած արանքի մեջ` ստեղծելով վթարավտանգ իրավիճակ, հատկապես որ դա շենքի հիմնական պատերից էր, ուստի խնդիրը հետագայում վերաբերելու էր շենքի բոլոր բնակիչներին: (Աշխատանքների արժեքը` 300.1 հազ.դրամ:)
* Ս.Դավիթ 11 բազմաբնակարան շենքի տանիքի հատվածը ևս վթարավտանգ վիճակում էր և պահանջվում էր հրատապ միջամտություն: Խնդիրը վերաբերում էր շենքի բոլոր բնակիչներին: Պատրաստվեց և տեղադրվեց 86 գծմ ջրհորդան: (Աշխատանքների արժեքը` 446.1 հազ.դրամ:)

Թվարկած դեպքերը շենքի վերևի հարկի բնակիչների առաստաղի կաթոցներով կամ խոնավ պատով եզրափակվող խնդիր չէին, այլ հետագա վտանգներ պարունակող խնդիրներ էին:

Սրանք արտակարգ իրավիճակ էին, և արձագանք ստացան համայնքային բյուջեի միջոցների հաշվին: Այս ծախսերը չնախատեսված ծախսեր էին: Այս գումարները կարող էին ուղղվել և տարեսկզբին արդեն իսկ նախատեսված էին ուղղվելու քաղաքին վերաբերող այլ աշխատանքների իրականացմանը: Սակայն գտնում եմ, որ համայնքի բնակչությունն առանձին խնդիրների թերակատարումներին ըմբռնումով կմոտենա` հաշվի առնելով, որ գումարներն ուղղվել են մարդկանց իրական վտանգներից հեռացնելուն:

Այստեղ անհրաժեշտ է ավելացնել, որ նման խնդիրների դեպքում` պետք է ապահովվի օրենքով սահմանված գործողությունների իրականացման կարգը: Որևէ գործողություն ձեռնարկելուց առաջ` անհրաժեշտ է ստանալ հատուկ արտոնագրված մասնագիտական կազմակերպության եզրակացությունը, գնահատել խնդրի ֆինանսական արժեքը, համաձայնեցնել գործողությունները համապատասկան լիազոր մարմնի հետ և այլն: Կիսելով բնակիչների անհամբերությունը` պետք է ընդունենք, որ հատկապես նման լուրջ խնդիրների լուծման համար պահանջվում է ժամանակ:

Անհրաժեշտ է հիշեցնել, որ բազմաբնակարան շենքերի կառավարումը, ընթացիկ սպասարկման և վերանորոգման գործառույթները դուրս են համայնքային իրավասություններից և մտնում են համատիրությունների իրավասությունների մեջ:

**Քաղաքային տնտեսության ծառայությունների ծախսեր**

|  |  |
| --- | --- |
| **Ծախսատեսակ**  | **Փաստացի ծախսը** (հազ.ՀՀ դրամ) |
| **Փողոցների լուսավորում** | **7909085,00** |
| **Աղբահանում և սանիտարական մաքրում** | **23744795,00** |
| **ԸՆԴԱՄԵՆԸ `** | **31653880,00** |

**2012թ-ից** **անավարտ մնացած աշխատանքների եզրափակում,**

**քաղաքային նշանակության նոր աշխատանքների իրականացում,**

 **արտակարգ իրավիճակի հաղթահարման աշխատանքներ**

|  |  |
| --- | --- |
| **Ծախսատեսակ**  | **Փաստացի ծախսը (դրամ)** |
| **Կենսաբազմազանություն և բնության պաշտպանություն** (սիզամարգերի հողալցման և նախագծահետազոտական ծախսեր) | **997350,00** |
| **Բնակարանային շինարարություն** ( բազմաբնակարան շենքերի կապիտալ վերանորոգման և նախագծահետազոտական ծախսեր) | **21122341,00** |
| **Ճանապարհային տրանսպորտ** (Ճանապարհների ընթացիկ նորոգման և պահպանության, քաղաքի փողոցների երթևեկելի մասերի ձնահեռացման և հակասառցակալման ծախսեր) | **23588920,00** |
| **Շրջակա միջավայրի աղտոտման դեմ պայքար** (գետակների և հեղեղատարերի մաքրման ծախսեր) | **962120,00** |
| **Շրջակա միջավայրի պաշտպանություն** (թափառող շների դեմ պայքարի ծախսեր) | **300000,00** |
| **Սոցիալական հատուկ արտոնություններ** (օգնություններ ) | **3910000,00** |
| **Մշակութային միջոցառումներ** (մշակութային միջոցառումների ծախսեր) | **5253791,00** |
| **Հրատարակչություններ, խմբագրություններ** (նվիրատվություն «Տուֆաշխարհի առօրյա» թերթին) | **200000,00** |
| **Ընդհանուր բնույթի հանրային ծառայություններ գծով հետազոտական և նախագծային աշխատանքներ** (երթևեկության սխեմաների և նշանների ծախսեր ) | **400000,00** |
| **Ընդհանուր բնույթի հանրային ծառայություններ** | **4230809,00** |
| Տեղեկատվական ծառայությունների ծախսեր (հայտարարություններ և այլ տեղեկատվական նյութեր ԶԼՄ-ներում) | 514400,00 |
| Նվիրատվություններ շահույթ չհետապնդող կազմակերպություններին`( «Առաքելություն Հայասատան», Հայաստանի Համայնքների միություն) | 2405864,00 |
| Պարտադիր վճարումներ (պետական տուրք, մասնագիտական ծառայություններ) | 1310545,00 |
| **Ընդհանուր բնույթի այլ ծառայություններ**  | **1218800,00** |
| Քաղաքապետարանի հարկային բազաները և պաշտոնական կայքը սպասարկող կազմակերպությունների ծառայությունների ծախսեր | 345600,00 |
| Ներքաղաքային տրանսպորտային փոխադրումների ծառայության ծախսեր | 873200,00 |
| **ԸՆԴԱՄԵՆԸ `** | ***62184131,00*** |

2013թ-ին կատարված բոլոր ծախսերը եղել են նպատակային, արդարացված, կատարվել են հնարավորինս չափ խնայողությամբ: Այդ ծախսերով հնարավոր է դարձել ֆինանսավորել համայնքային հիմնարկների գործունեությունը, իրականացնել քաղաքային տնտեսության ծառայությունները, ավարտել 2012թ-ից մնացած աշխատանքները, ձեռնարկել և իրականացնել նոր աշխատանքներ, լուծել արտակարգ իրավիճակային խնդիրները, օժանդակել քաղաքի առանձին բնակիչների և բնակիչների խբմերի սոցիալական վիճակի բարելավմանը, համայնքի կամ համայնքային հիմնարկների համար ձեռք բերել հիմնական միջոցներ:

***Կազմակերպչական աշխատանքներ***

2013թ-ին իրականացվել են նաև աշխատանքներ, որոնք հաջողությամբ լուծվել են կամ լուծման ելքեր են գտնվել կազմակերպչական միջոցառումների ձեռնարկման շնորհիվ` առանց ֆինանսական ծախսերի: Լուծում ստացած խնդիրների մի մասը ձգձգվել էր տասնյակ տարիներով:

* Քաղաքապետի պաշտոնավարության սկզբում համայնքային կառավարման քաղաքականության վերաբերյալ սահմանած սկզբունքներից էր` համայնքային ենթակայության հիմնարկների` հատկապես քաղաքապետարանի գործունեության թափանցիկությունը, ծառայությունների որակի բարելավումը: Սրանք բոլորին տեսանելի և բոլորին անհանգստացնող խնդիրներ էին: 2013թ-ին համայնքային ենթակայության հիմնարկները վերակառուցվեցին և դարձան ՀՈԱԿ-ներ, Արթիկի քաղաքապետարանը` Կառավարչական հիմնարկ, ինչը միտված է համայնքային կազմակերպությունների կողմից տրամադրվող ծառայությունների որակի բարձրացմանը: Նշված կազմակերպությունների լիազորությունների շրջանակն ընդլայնվեց: Բարեփոխման դրական արդյունքները տեսանելի են դառնալու ժամանակի ընթացքում:
* Ոռոգման սեզոնին իրենց տնամերձերում ջրի անօրինական օգտագործման պատճառով բնակիչները ենթարկվում էին տուգանքների: 2013թ-ին «Հայջրմուղկոյուղի» ՓԲԸ-ը ծրագրել էր իրականացնել մասշտաբային ստուգումներ: Քաղաքի բնակչությանը ֆինանսական ավելորդ ծախսերից և լարվածությունից ազատելու նպատակով` «Հայջրմուղկոյուղի» ՓԲԸ-ի գործադիր տնօրենի և Արթիկի մասնաճյուղի պատասխանատուների հետ տարված բանակցային գործընթացի արդյունքում ձեռք բերվեց կազմակերպության և բնակիչների համար ընդունելի փոխզիջումային տարբերակ: Տուգանելու փոխարեն` կազմակերպությունն առաջարկեց ոռոգման սեզոնի համար ընդունելի սակագին:
* Արթիկ քաղաքի համար սանիտարական և բնապահպանական լուրջ վտանգ էր ներկայացնում քաղաքի Ստեկլոմաշ բնակելի թաղամասի հարակից տարածքում գտնվող քաղաքային աղբավայրը: Այն օրինական ձևակերպում չուներ: Աղբավայրը տարիներ շարունակ կատարած անօրինական աղբանետումների հետևանք էր և չէր համապատասխանում աղբավայրի շահագործման համար սահմանված նորմերին: Խնդիրը բարձրացվեց, ուսումնասիրվեց և լուծում ստացավ: Այժմ աղբավայրի համար օրինական կարգով հատկացվել է նոր հարմար տարածք:
* Տարիներ շարունակ ապօրինի հուղարկավորությունների խնդիրը շրջանցվել էր, ինչի արդյունքում ավելի ու ավելի էր բարդացել: Հուղարկավորություններ են կատարվել գերեզմանատան տարածքից դուրս` համայնքի բնակիչներին պատկանող գյուղատնտեսական նշանակության հողատարածքներում: Այժմ հարցն ստացել է համակողմանի լուծում: Մասնավորապես` բնակիչներին համայնքային հողային ֆոնդից առաջարկվել են համարժեք հողատարաքներ, նաև հստակեցվել է գերեզմանատան կարգավիճակը:
* Վերանայվել է քաղաքի գլխավոր հատակագիծը: Հատակագծի նախագիծն արդեն ստացել է 13 պետական մարմնի համաձայնեցումներ: Առանց քաղաքի գլխավոր հատակագծում պահանջվող փոփոխությունների կատարման` հնարավոր չէ հստակեցնել քաղաքային գերեզմանատան կամ աղբավայրի կարգավիճակը: Հատակագծի վերանայումը միտված է նշված ոլորտներում քաղաքային ծառայությունների որակի էական բարձրացման:
* Գործում է քաղաքապետարանի պաշտոնական կայքը, և դրանում զետեղված տեղեկատվությունն անըհդհատ թարմացվում է: Քաղաքացիները կարող են գրանցվել և առցանց ուղղել իրենց դիմումները, դիմում-բողոքները և առաջարկությունները, ստանալ քաղաքացուն վերաբերող տեղեկատվություն, ինչպես նաև համայնքային մի շարք ծառայություններ` առանց քաղաքապետարան լրացուցիչ այցելելու: Քաղաքացիների դիմումները, դիմում-բողոքները և առաջարկությունները ուղղվում են պատասխանատու ստորաբաժանմանը և դրանց կատարումը դրվում է հսկողության տակ:

Կայքում ներկայացված է տեղեկատվություն համայնքի բյուջեի վերաբերյալ, զետեղված են քաղաքապետի և ավագանու որոշումները, քաղաքապետի խորհրդակցությունների արձանագրությունները:

Քաղաքի բնակիչները կարող են հարցեր առաջադրել, հետևել դրանց կատարման ընթացքին, հրապարակային կարգով մեկնաբանություններ անել:

Մշակվել են մեխանիզմներ, որոնք թույլ են տալիս քաղաքի բնակչությանը ներգրավվել քաղաքի կառավարմանը, դառնալու որոշումների համահեղինակ, իրականացնող և պատասխանատու:

***Մշակույթ, սպորտ, սոցիալական ոլորտ***

Միջոցներ են ձեռնարկվում քաղաքի մշակութային կյանքն աշխուժացման և բնակչության ժամանցի ձևերի բազմազանությանն ապահովման ուղղությամբ:

Ավելացվել է, թեև ոչ ցանկալի ծավալով, համայնքային մարզական և մշակութային հիմնարկներին հատկացվող առանձին ծախսատեսակների ֆինանսավորումը: Ավելացվել են Արթիկի մարզահամալիրի, մարզադպրոցի, ֆուտբոլի դպրոցի «Պարգևատրումներ, դրամական խրախուսումներ և հատուկ վճարներ» և «Ներքին գործուղումներ» հոդվածների ֆինանսավորումը: Կրկնապատկվել է բեմադրական գույքի ձեռքբերման համար Արթիկի մշակույթի տանը տրվող ֆինանսավորումը: 2013թ-ի բյուջեով նախատեսված էր իրականացնել քաղաքային մշակույթի տան դահլիճի ջեռուցման համակարգի անցկացում, սակայն գումարն ուղղվեց արտակարգ իրավիճակի հաղթահարմանը:

Քաղաքում գործում է 2 մշակույթի տուն, որոնց գործունեությունը հիմնականում սահմանափակվում էր խմբակների աշխատանքի կազմակերպմամբ`չնայած նրան, որ քաղաքային մշակույթի տանն աշխատում էին ստեղծագործ մտքի տեր մասնագետներ: 2013թ-ին քաղաքային մշակույթի տան ստեղծագործական կոլեկտիվի և սաների կողմից բեմադրվեցին մի քանի բեմադրություններ: Ակներև է, որ կադրային փոփոխությունը դրականորեն ադնդրադարձավ քաղաքային մշակույթի տան գործունեության վրա:

Գոհունակությամբ պետք է նշեմ, որ այս մեկ տարում քաղաքի մշակութային կյանքում դրական փոփոխություններ են տեղի ունեցել: Կազմակերպված բոլոր միջոցառումներն իրենց թե´ հաճախականությամբ, թե´ որակով և հատկապես բնակչության ընդգրվածությամբ` էական առաջընթաց են անձանագրել:

Անհրաժեշտ է առանձնացնել առավել մասսայական ընդգրկում ստացած միջոցառումները:

Մեծ շուքով տոնվեցին «Ֆրանկոֆոնիայի օրերը»: Տոնին մասնակից դարձան Ֆրանսերենի լեզվի կենտրոնի, երաժշտական դպրոցի, արտադպրոցական կենտրոնի սաները: Տոնի կապակցությամբ` Արթիկ այցելեց Ֆրանսիայի դեսպանը Հայաստանում:

Համաքաղաքային տոն դարձավ Երեխաների իրավունքների պաշտպանության օրվան նվիրված միջոցառումը: Սա վերջին տարիների ամենամասսայական և հետաքրքիր միջոցառումներից էր:

Քաղաքի մշակույթի տանը կազմակերպվեց ցուցահանդես` երիտասարդ ստեղծագործողների աշխատանքների ներկայացմամբ: Երիտասարդներին հնարավորություն ընձեռնվեց ներկայացնել իրենց ստեղծագործությունները համաքաղաքացի հանդիսատեսին: Միջոցառմանը մասնակցում էին նաև քաղաքի վաստակաշատ նկարիչներ:

Քաղաքային մարզադաշտում կամակերպվեց և անցկացվեց համաքաղաքային սպորտային միջոցառում` նվիրված Անկախության օրվան:

Հետաքրքիր լուծումներով կազմակերպվեցին և անցկացվեցին ամանորյա միջոցառումները:

Պատրաստվեց քաղաքային տոնածառի մետաղական շրջանակ: Սա հիմնական միջոց է, որը ձեռք է բերվել քաղաքի համար և կծառայի տասնյակ տարիներ:

Քաղաքի մշակութային կյանքի ակտիվացմանն ուղղված բոլոր նախաձեռնություններն ընդունվում են մեծ պատրաստակամությամբ և ստանում են աջակցություն: Քանիցս աջակցություն են ստացել քաղաքի երիտասարդների կողմից նախաձեռնվող երաժշտական և թատերական միջոցառումները:

Առանձնակի ցանկանում եմ նշել քաղաքային մշակույթի տան գեղարվեստական խմբի կողմից բեմադրված երաժշտական բեմականացումները և քաղաքի արտադպրոցական կենտրոնի կազմակերպած միջոցառումները:

2013թ-ի ընթացքում քաղաքի առանձին բնակիչներին, բնակչության առանձին խմբերին տրամադրվել է **3910000 ՀՀ դրամի դրամական օգնություն**`

* Համայնքի սոցիալապես անապահով ընտանիքին տրամադրվել է **2010000 ՀՀ դրամ** օգնություն,
* Դրամական օգնություն է տրամադրվել Հայրենական Մեծ պատերազմի մասնակից վետերաններին (10), Արցախյան պատերազմի վիրավոր և հաշմանդամ ազատամարտիկներին (46) , Արցախյան պատերազմում զոհված ազատամարտիկների ընտանիքներին (35),Շուշիի ազատագրման և արցախյան պատերազմի մասնակիցներին (39), 1992-94թթ. արցախյան պատերազմի մասնակիցներին, խաղաղ պայմաններում մահացած ազատամարտիկների ընտանիքներին, խաղաղ պայմաններում զոհված զինծառայողների ընտանիքներին (34):

Քաղաքապետարանի պաշտոնական կայքում ներկայացված են դրամական օգնությունների վերաբերյալ քաղաքապետի կարգադրությունները և ավագանու որոշումները:

***Խնդիրներ, անելիքներ***

Տարիների ընթացքում կուտակված խնդիրները քաղաքային տնտեսությունը հանգեցրել են դժվարին դրության առջև: Խնդիրները հետզհետե բացահայտվում են և գնալով դրանց թիվն ավելանում է:

Տասնյակ տարիներ շարունակ համայնքային գրեթե բոլոր հիմնարկներում կապիտալ վերանորոգման աշխատանքներ չեն իրականացվել, ինչի հետևանքով շենքերը մաշվել են` առաջ բերելով շինարարական, ինչպես նաև կրթադաստիարակչական նշանակության խնդիրներ: Մաշվածության նույն խնդիրը վերաբերում է նաև բազմաբնակարան շենքերի ֆոնդին:

Քաղաքում առկա խնդիրներից է քաղաքային տնտեսության համար կոմունալ տեխնիկայի սակավությունը։ Ներկայումս շահագործվող հատուկ նշանակության մեքենա-մեխանիզմների ֆիզիկական վիճակը և քանակը բավարար չեն սանիտարական մաքրման, աղբահանության և ձյան մաքրման աշխատանքները պահանջվող մակարդակով իրականացնելու համար: Նշված ծառայությունները քաղաքում իրականացնում է մրցույթում հաղթած կազմակերպությունը: Աղբահանության և սանիտարական մաքրման ծառայության իրականացման համար համայնքային բյուջեից կազմակերպությանը հատկացվում է ֆինանսավորում: Այդուհետ քաղաքապետարանը կազմակերպության գործունեությանն ուղղակիորեն միջամտելու իրավասություն չունի: Այս ծառայությունների որակի բարելավման, աշխատանքների կազմակերպման արդյունավետության և օպերատիվ վերահսկողության իրականացման նպատակով 2014թ-ին ծրագրված է ստեղծել մասնագիտացված ՀՈԱԿ:

Նախկին քաղաքաշինական բացթողումները քաղաքը դրել են դժվար դրության մեջ: Լուրջ հիմնախնդիր է դառնում տրանսպորտային ենթակառուցվածքների թողունակության հարցը` պայմանավորված ուղևորափոխադրման ծառայություններ պահանջարկի աճի և մասնավոր անձանց տրանսպորտային միջոցների ավելացման հետ: Քաղաքաշինական որոշումներ կայացնելիս` տրանսպորտային միջոցների` այդ թվում, տաքսիների կայանատեղեր չեն նախատեսվել: Խնդիրը մեղմելու նպատակով պատվիրվել է և 2014թ-ից կգործարկվի քաղաքի ճանապարհային երթևեկության նոր սխեման:

2014թ-ին նախատեսվում է քաղաքապետարանի պաշտոնական կայքում գործարկել «Առավել շատ տրվող հարցեր» բաժինը, որում կտեղադրվի Արթիկի բազմաբնակարան շենքերին վերաբերող ողջ տեղեկատվությունը` տեղեկատվություն շենքերի կառավարման մարմինների, նրանց իրավասությունների, քաղաքապետարանի իրավասությունների մասին: Յուրաքնչյուր բնակիչ հստակ իմանալու է, թե որ խնդրի դեպքում ուր պետք է դիմի և որ մարմնից պետք է ստանա իր խնդրի լուծումը: Կայքում տեղադրվելու է բազմաբնակարան շենքերի կառավարման ոլորտին վերաբերող ողջ օրենսդրությունը: Կայքում տեղադրվելու է տեղեկատվություն համատիրությունների գործունեության մասին, որն օրենքով սահմանված կարգով ենթակա է հրապարակման:

Անելիքներ կան տեղական ինքնակառավարման մարմինների գործունեության արդյունավետության հետ կապված: Այստեղ կարևոր է ավագանու, որպես տեղական ինքնակառավարման ներկայացուցչական մարմի լիարժեք ներգրավումը քաղաքային նշանակության խնդիրների լուծման գործընթացում: Կարևոր է ավագանու կողմից իր դերի հստակ գիտակցումը` որպես քաղաքի բարեկեցության բարելավման պատասխանատուի և կայացվող որոշումների համահեղինակի, այլ ոչ զուտ մտահոգություններ արտահայտող, ընդհանրական զրույցներ վարող և քվեարկող մարմնի: Գիտակցելեվ և կարևորելով ավագանու դերը` ավագանու անդամներին առաջարկվել է կազմել մշտական գործող հանձնաժողովներ` մեր քաղաքին և մեր համաքաղաքացիներին վերաբերող խնդիրների համակողմանի քննարկման և լավագույն լուծումների համատեղ մշակման համար: Ավագանու անդամը, աշխատելով մշտական գործող հանձնաժողովում հնարավորություն է ստանում ավելի մանրամասն ծանոթանալ քաղաքային խնդիրներին, խնդիրների լուծման մեխանիզմներին և առանձնահատկություններին, ավելի կոնկրետ գործունեություն կատարել քաղաքին առընչող կոնկրետ խնդիրների վերաբերյալ: Այս առաջարկությունն ավագանու անդամների կողմից արձագանք չունեցավ: Ակտիվություն նկատվեց միայն մրցութային հանձնաժողովներում ընդգրկվելու դեպքում: Մրցութային հանձնաժողովներում ներգրավվելու վերաբերյալ բավականին բուռն քննարկում իրականացավ: Շատերը ցանկացան մասնակցել մարդկանց գործի ընդունման բարդ և պատասխանատու գործին, ուստի առաջ եկավ վիճակահանության անցկացման անհրաժեշտությունը: Վիճակահանության կարիք չառաջացավ մյուս`քաղաքային տնտեսության կամ սոցիալական բնույթի աշխատանքները համակարգող հանձնաժողովում մասնակցելու համար: Սա էլ է ընդունելի` հաշվի առնելով, որ ավագանու ինստիտուտը մեր երկրում դեռևս կայացման փուլում է:

Բոլոր խնդիրներն էլ ուսումնասիրվում են, գնահատվում, պլանավորվում և ստանում լուծում` առկա և հասու ռեսուրսների հնարավորությունների սահմաններում:

Քաղաքապետի աշխատանքը կազմված է բոլորին տեսանելի փոքր հատվածից և բոլորի աչքից հեռու կատարվող մեծ հատվածից: Համաձայն եմ, որ մարդիկ աշխատանքը գնահատում են փոքր հատվածի արդյունքներով, և դա բնական է: Սակայն եթե պատշաճ որակով չկատարվեն ամենօրյա աշխատանքները, արդյունքները քանիցս կնվազեն:

Խնդիրներ կան, որոնք ենթակա են քաղաքապետի իրավասությանը, խնդիրներ էլ կան, որոնք դուրս են քաղաքապետի լիազորությունների շրջանակից և որոնց իրականացումը քաղաքապետի կողմից կա´մ հնարավոր չէ, կա´մ օրենսդրորեն սահմանափակված է:

Քաղաքում իրականացվում են համայնքային նշանակության բոլոր աշխատանքները` ճանապարհների վերանորոգում և կառուցում, հեղեղատարերի մաքրում, աղբահանության իրականացում, արտաքին լուսավորության ցանցի նորոգում և վերականգնում, զբոսայգիների բարեկարգում, քաղաքի առանձին հատվածների կանաչապատում, մշակութային կյանքի ակտիվածում և այլն: